NG Kerk: Kampe 'ken mekaar nie meer nie' | Kerkbode
NG Kerk: Kampe 'ken mekaar nie meer nie'
12 Desember 2020 KerkbodeDie gay-debat, Nuus
"Dit is vir ons moeilik en selfs onmoontlik om almal in die kerk as broers en susters te belewe," sê die skrywers van 'n dokument wat 'n teologiese tuiste probeer skep vir ander NG lidmate wat verskil van die kerk se standpunt rondom selfdegeslagverbintenisse.
Aan die woord is die Moreleta Kairos Netwerk (MKN), wat gevorm is na 'n samekoms in Februarie vanjaar by die Moreleta Gemeente in Pretoria.
Dit kom nadat afgevaardigdes by die NG Kerk se Algemene Sinode (AS) in Oktober 2019 'n besluit aanvaar het wat ruimte bied vir verskillende standpunte oor verhoudings tussen mense van dieselfde geslag.